Document ID: 32005D0316

ROZHODNUTIE RADY 2005/316/SZBP
z 18. apríla 2005
o vykonávaní spoločnej pozície 2004/694/SZBP o ďalších opatreniach určených na podporu efektívneho vykonávania mandátu Medzinárodného trestného tribunálu pre bývalú Juhosláviu (ICTY)
RADA EURÓPSKEJ ÚNIE,
so zreteľom na spoločnú pozíciu 2004/694/SZBP (1), a najmä na jej článok 2, v spojení s článkom 23 ods. 2 druhou zarážkou Zmluvy o Európskej únii,
keďže:
(1)
Rada prijala podľa spoločnej pozície 2004/694/SZBP opatrenia s cieľom zmraziť všetky finančné prostriedky a hospodárske zdroje patriace fyzickým osobám, ktoré boli obžalované Medzinárodným trestným tribunálom pre bývalú Juhosláviu (ICTY).
(2)
Rada prijala 21. februára 2005 rozhodnutie 2005/148/SZBP, ktorým sa zmenil a doplnil zoznam obsiahnutý v prílohe k spoločnej pozícii 2004/694/SZBP.
(3)
V dôsledku presunu Ljubomira BOROVČANINA, Gojka JANKOVIČA, Sretena LUKIČA, Draga NIKOLIČA a Vinka PANDUREVIČA do jednotiek vyšetrovacej väzby ICTY by mali byť ich mená vypustené zo zoznamu.
(4)
ICTY však pridal na zoznam obvinených osôb a osôb na úteku Zdravka TOLIMIRA, ktorého obžalovanie bolo uverejnené 10. februára 2005. Toto meno by malo teda byť pripísané na zoznam obsiahnutý v prílohe k spoločnej pozícii 2004/694/SZBP.
(5)
Zoznam obsiahnutý v prílohe k spoločnej pozícii 2004/694/SZBP by sa preto mal zodpovedajúcim spôsobom zmeniť a doplniť,
ROZHODLA TAKTO:
Článok 1
Zoznam osôb uvedený v prílohe k spoločnej pozícii 2004/694/SZBP sa nahrádza znením, ktoré je uvedené v prílohe k tomuto rozhodnutiu.
Článok 2
Toto rozhodnutie nadobúda účinnosť dňom jeho prijatia.
Článok 3
Toto rozhodnutie sa uverejní v Úradnom vestníku Európskej únie.
V Luxemburgu 18. apríla 2005

Labels: 11
5
0
13
18